-Անկասկած, օրինակ՝ Բրեդբըրի բոլոր գործերը տեսողական հզոր պատկերներ ունեն։ Կարդալու ընթացքում ես լիովին պատկերացնում եմ, թե ինչ ֆիլմ կստացվեր։ Թարգմանությունն, ասում են, ամենադանդաղ ընթերցանությունն է, և հենց դա էլ նպաստեց, որ իմ կարդացածը վիզուալ շատ հստակ պատկերացնեմ։ Բրեդբըրին մոգական վարպետություն ունի եւ խորապես ազդում է ընթերցողի վրա, նկարագրում է բոլոր գույները, հոտերը, զգացողությունները։ Նրա ամենապարզ պատկերները ֆիլմի կադրեր են։ Ու զարմացած եմ, որ Բրեդբըրիի ոչ մի համազոր էկրանացում մինչև հիմա չկա։ Կառանձնացնեմ միայն Ֆրանսուա Տրյուֆոյի «451 աստճան՝ ըստ Ֆարենհայթի» ֆիլմը, որը համանուն վեպի էկրանացումն է, բայց Տրյուֆոն բավականաչափ հեռացել է գրական գործից։ Ֆիլմը՝ որպես ինքնուրույն արժեք, հետաքրքիր գործ է, սակայն հազիվ թե բուն իմաստով կարելի է համարել Բրեդբըրիի նշանավոր վեպի էկրանացումը։